Gustav Klimt

**Gustav Klimt** (1862–1918) var en østerriksk art nouveau-maler som er kjent for å ha skapt sin egen stilretning, Wiener Secession, med elementer hovedsakelig fra symbolismen og flere andre stilretninger. Klimts hovedmotiv var kvinnekroppen.

## Liv og virke
### Bakgrunn
Gustav Klimt ble født i Baumgarten nær Wien som den andre av syv barn – tre gutter og fire jenter. Gustav Klimt var sønn til gullgravøren Ernst Klimt den eldre (1834–1892) , opprinnelig fra Böhmen, og Anna Rosalia Finster (1836–1915).  Fødehuset på nåværende Linzer Straße 247 ble revet i år 1966. Hans brødre Ernst Klimt den yngre (1864–1892) og Georg Klimt (1867–1931) var også kunstnere. 

Meningen var at Klimt skulle lære seg farens yrke, men han fikk et stipend som gjorde det mulig for ham å begynne ved *[[Universität für angewandte Kunst Wien|Kunstgewerbeschule Wien]]* Wiens kunstfagskole der malere som Ferdinand Laufberger og Michael Rieser var lærere. Der studerte Klimt arkitekturtegning og annet fra 1876 til 1883.

### Kunstner
Fra 1883 til 1892 hadde han sammen med broren Ernst og skulptøren og maleren Franz Matsch (1861–1942) et felles ateliér kalt *Compagnie*.

I 1897 grunnla Klimt foreningen *[[Wiener Secession]]* (Sezessionbevegelsen, Wiener-Sezessionen) sammen med arkitekten Joseph Maria Olbrich. Bevegelsen besto av «utbrytere» fra den konservative kunstnerforeningen *[[Künstlerhaus Wien|Genossenschaft bildender Künstler Wiens (Künstlerhaus)]]*. Disse hadde som mål å frigjøre maleriet fra 1800-tallets akademiske tradisjon.

### Suksess som maler
Klimts berømte og betydningsfulle «Kysset» (*Der Kuss*, olje på lerret 1907-1908) er blant de mest sentrale verkene innen jugendstilen. Det henger i Österreichische Galerie Belvedere.

Gustav Klimt er blant de kunstnerne som har oppnådd høyeste salgspris for sine verk. 19. juni 2006 kunne *[[New York Times]]* rapportere at Klimts maleri «Portrett av Adele Bloch-Bauer I» fra 1907 var blitt solgt til kosmetikkmagnaten Ronald Lauder og hans kunstmuseum *[[Neue Gallerie]]* i New York for 135 millioner dollar. Det var dermed det dyreste maleri som til da noensinne var blitt solgt. Prisen var 30 millioner høyere enn den tidligere rekorden som ble satt da Pablo Picassos maleri *Garçon à la Pipe* (1905) ble solgt for 104 millioner dollar i 2004. 

Maleriet «Portrett av Adele Bloch-Bauer» befant seg til våren 2006 på Belvederemuseet i Wien, hvor det ble ansett for å være en sentral del av den naajonale kulturarv. Men en voldgiftsrett avgjorde at bildet tilhørte Adele Bloch-Bauers niese, Maria Altmann, hvis jødiske familie fikk fratart maleriet av nazistene under andre verdenskrig. Salgsprisen på Klimts *Portrett av Adele Bloch-Bauer* ble imidlertid overtruffet allerede fem måneder etter, da et maleri av Jackson Pollock ble solgt for 140 millioner dollar i november 2006.

## Billedgalleri

Fil:Gustav Klimt 026.jpg|*Die Musik* (1895)
Fil:Gustav Klimt 039.jpg|*Judith mit dem Haupt Holofernes* (eller bare *Judith I*, 1901) viser Judit med Holofernes' hode fra fortellingen i *[[Judits bok]]* i Det gamle testamentet. Original i Österreichische Galerie Belvedere.
Fil:Gustav Klimt 055.jpg|Portrett av Margaret Stonborough-Wittgenstein, søster til filosofen Ludwig Wittgenstein (1905). Original i Neue Pinakothek i München.
Fil:Gustav Klimt 032.jpg|«Livstreet» (*Lebensbaum*), detalj fra dekorasjonsfrise i Palais Stoclet i Brussel (1905-1909)
File:Gustav Klimt 020.jpg|*Die drei Lebensalter der Frau* (1905). Galleria Nazionale d'Arte Moderna, Roma
Fil:Gustav Klimt 010.jpg|*[[Danaë]]* (1907). Privat samling i Wien
Fil:The Kiss - Gustav Klimt - Google Cultural Institute.jpg|*Der Kuss* («Kysset», 1907-1908). Österreichische Galerie Belvedere.
Fil:Hope2-Klimt.jpg|*Hope* (1907-1908). Museum of Modern Art
Fil:Gustav Klimt 050.jpg|*Mäda Primavesi* (1912). Metropolitan Museum of Art, New York
Fil:Gustav Klimt 068.jpg|*Weg im Park von Schloß Kammer* (1912). Belvedere, Wien
Fil:Klimt Mulher sentada.jpg|*Mulher sentada*/*Frau bei der Selbstbefriedigung* (1913)
Fil:Gustav Klimt 021.jpg|* Die Freundinnen*, (1916-17). Ødelagt.


## Referanser


## Eksterne lenker
* 
* 
*